Аексперттә усбарҭа аиҳабы
Хынҭәба Иракли Реваз–иҧа
Диит 1983 шықәсазы Аҟәа ақ.
2000 ш. ахьтәы медалла аҟәатәи 10- тәи абжьаратә школ далгеит.
2006 ш. ибзиаӡаны далгеит Урыстәылатәи ажәларқәа реиҩызара ауниверситет агәыҳалалратәи асоциалтәи ҭҵаарадыррақәа рфакультет, ианашьан «аполитологиа амагистр» ҳәа аҩаӡара, дагьрыдыркылеит аполитикатә ҭҵаарадыррақәа ркафедра аспирантурахь.
2009 ш. аполитикатә ҭҵаарадыррақәа ркандидат иҩаӡара иоуразы ихьчеит адиссертациа «Адемократиа аидкылара: аҵакы, афакторқәа, амодельқәа» атемала (аҟәша «Аполитикатә институтқәа, аэтнополитикатә конфликтологиа, амилаҭтәи аполитикатәи процессқәеи атехнологиақәеи»).
2006-2008 ш.ш.– Урыстәылатәи аҳәынҭқарратә хәаахәҭра-економикатә университет аполитологиеи асоциологиеи ркафедра арҵаҩы, анаҩс арҵаҩы еиҳабы (Москва ақ.).
2008 ш. инаркны иахьа уажәраанӡа – Аҧснытәи аҳәынҭқарратә университет аполитологиеи асоциологиеи ркафедра арҵаҩуп, анаҩс ддоцентуп.
2009 ш. ихьыҧшым аекспертиза Афонд аиҳабыс аус иуеит.
2009 ш. инаркны иахьа уажәраанӡа Д. Гәлиа ихьӡ зху Аҧсны аҭҵаарадыррақәа ракадемиа Аҧсуаҭҵааратә институт аҭҵаарадырратә усзуҩуп.
2009 - 2011шш. – Агәыҳалалратә программақәа рцентр апроектқәа рыҭҵааҩыс, ркоординаторс дыҟоуп.
2011 - 2012 шш. – Аҧсны Аҳәынҭқарра Адәныҟатәи аусқәа рминистр ицхырааҩыс дыҟоуп.
2012 - 2014 шш. – Аҧсны Аҳәынҭқарра Адәныҟатәи аусқәа рминистр ихаҭыҧуаҩыс дыҟоуп.
2014 ш. жьҭаара мза инаркны – Аҧсны Аҳәынҭқарра Ахада Иусбарҭа Аексперттә усбарҭа аиҳабыс дыҟоуп.
40 инареиҳаны аҧсуа, аурыс, жәларбжьаратәи аҭыжьымҭақәа рҿы икьыҧхьу аҭҵаарадырратә усумҭақәа дравторуп.
Аексперт иаҳасабала дықәгылахьеит Европа, ИАА рыҟны аналитикатә центрқәа рҿы.
Имоуп Ҷыдалатәии Азиннаӡазмоуи Ацҳаражәҳәаҩ идипломатиатә чын.
Ианашьоуп Аҧсны Аҳәынҭқарра Атәылахьчара аминистрра «Аибашьраҿы аиҩызаразы» амедали Аҧсны Аҩныҵҟатәи аусқәа рминистрра амедал Аҧсны Аҩныҵҟатәи аусқәа рминистрра амедал «Алшамҭақәа рзы».
Ахы иақәиҭны англыз бызшәа иҳәоит.